陶陶居充滿著嶺南建築風格。老舖喺1933年重開陣有較多改建，當中大樓係三層鋼筋混凝土結構，天面有六角亭，裝飾嘅彩畫灰飾等極富嶺南風格。內設卡座正廂、大觀園、濂溪清舍、八卦圖形等卡位，別具匠心。為迎合埋文人清雅風格，內籠牆壁掛埋咗名人字畫、詩詞對聯，七彩玻屏風上仲刻埋詩畫，供茶客欣賞。